钦定古今图书集成/理学汇编/经籍典/第085卷 > 宋朱元昇三易备遗 > 《连山易六十四卦长分消翕图说》
## 钦定古今图书集成/理学汇编/经籍典/第085卷 > 宋朱元昇三易备遗 > 《连山易六十四卦长分消翕图说》

长分消翕者，《连山易》至精、至变、至神之理寓焉。欲明
其理，明其象，斯可矣，欲明其象，明其数，斯可矣。所谓
数者，一生二，二生四，四生八，八生十六，十六生三十
二，三十二生六十四，此先天图中生自然数也。卦之
长者、分者、消者、翕者，莫不囿于斯数之中也。方其翕
而长也，数逆行，象顺行。数则自三十二至十六，自十
六至八，自八至四，自四至二，自二至一，象则随数而
长。自初爻长至上爻，方其长而分也。“数顺行”，象逆行，
数则自一至二，自二至四，自四至八，自八至十六，自
十六至三十二，象则随数而分。自五爻分至初爻，方
其分而消也。“数逆行”，象顺行，数则自三十二至十六，
自十六至八，自八至四，自四至二，自二至一，象则随
数而消。自初爻消至上爻，方其消而翕也，“数顺行，象
逆行”，数则自一至二，自二至四，自四至八，自八至十
六，自十六至三十二，象则随数而翕。自五爻翕至初爻，长而分，分而消，消而复翕，翕而复长。数往者顺，知
来者逆，逆顺往来，不相悖驰，故数与象合，象与理合，
理与天地合其德，与“日月合其明，与四时合其序，与
鬼神合其吉凶”，莫非自然而然。虽然数起于一，备于
六十四卦，各卦之长分消翕止于三十二，何也？盖翕
长之交，其数三十二，分消之交，其数亦三十二。两其
三十二，是为六十四，案图则可见矣。《观物外篇》曰：“震
以长之，干以分之，巽以消之，坤以翕之。”邵子特举《干》
一卦以例之耳。今列六十四卦，各为之图，庶观《易》者
《易览》云。